  Майя Бывальцева 0+ 2022-тӥ арын финн-угор сиён-юонъя тямысэтӥез «Быг-быг» калыккуспо фестиваль Шаркан черкогуртын ортчоз, 2-тӥ пӧсьтолэзе куноосты Тол Бабайлэн юртъераз пумиталозы. Сыӵе пумкылъян ужрадэз радъясь комитетлэн кенешоназ кутӥзы. Со сярысь ивортодэтъя «Удмуртия» агентстволы фестивальлэн кивалтӥсез Жанна Ермолаева вераз. « Милям туэ Быги гурт «Деревня будущего» проектэ пыриськиз. Май толэзе ини кутскозы пуктӥськонъёс, озьы ик общсетвенной пространство лэсьтӥськоз, отын чисто копалозы, сэрттозы-пертчозы ини, соин ик туэ милям площадкамы уз быгаты куноосты отын пумитаны. Соин валче кутэмын вал сыӵе решение » Жанна Ермолаева, «Быг-быг» фестивальлэн кивалтӥсез Кылем арын фестиваль гурлы сӥземын ке вал, туэ вирлы сӥземын луоз. « Кытчы кутӥське вал вир, кыӵе сиён-юон пӧрало вал солэсь, кыӵе йылолъёсын, кыӵе сямъёсын со кутӥське вал – сыӵе темамы туэ луоз, тунсыко туж потэ асьмелы » Жанна Ермолаева, «Быг-быг» фестивальлэн кивалтӥсез Озьы ик Жанна Ермолаева пусйиз, вуоно арын «Быг-быг» фествиаль кунооссэ вылдӥськем Быги гуртын пумиталоз ни. Тодэ вайытом, 2021-тӥ арын 5 сюрслэсь трос адями вуылӥз.   Тегъёс: сиён-юонъёс фестиваль Шаркан финн-угоркалыкъёс Удмуртия  